কিউলেক্স
কিউলেক্স মশা বা কুলেক্স মশা হলো মশার একটি গণ, যার মধ্যে কয়েকটি প্রজাতি পাখি, মানুষ এবং অন্যান্য প্রাণীদের জন্য বিভিন্ন রোগের বাহক হিসাবে কাজ করে। এরা যে রোগগুলো ছড়ায় তার মধ্যে রয়েছে আর্বোভাইরাস সংক্রমণ (যেমন ওয়েস্ট নাইল ভাইরাস, জাপানি এনসেফালাইটিস, বা সেন্ট লুইস এনসেফালাইটিস), গোদ রোগ এবং এভিয়ান ম্যালেরিয়া। নাতিশীতোষ্ণ অঞ্চলের চরম উত্তরাংশ ব্যতীত এদের সমগ্র বিশ্বজুড়েই পাওয়া যায় এবং লস অ্যাঞ্জেলেসের মতো কিছু প্রধান মার্কিন শহরে সবচেয়ে বেশি কুলেক্স মশা দেখা যায়।